open-index/open-wikipedia-markdown huggingface dataset:
Νίκος Βαμβακούλας

Ο **Νίκος Βαμβακούλας** (Λαύριο, 31 Ιανουαρίου 1957) είναι Έλληνας παλαίμαχος διεθνής ποδοσφαιριστής, από τους σημαντικότερους αμυντικούς που πέρασαν απ' τα ελληνικά γήπεδα. Ξεχώριζε για το ενθουσιώδες παιχνίδι του, το ιδιαίτερο ταμπεραμέντο και τον εκρηκτικό χαρακτήρα του (λόγω του οποίου δεν απέφευγε τις ακρότητες), την πλούσια κώμη του και τις χαρακτηριστικές ατάκες, δείγμα αυθορμητισμού.

## Καριέρα
### Σε συλλογικό επίπεδο
Ξεκίνησε το ποδόσφαιρο απ' τον ερασιτεχνικό σύλλογο της Λαυρεωτικής σε πολύ μικρή ηλικία, αγωνιζόμενος αρχικά ως επιθετικός και το καλοκαίρι του 1977 αποκτήθηκε από τον Ολυμπιακό.

Έμεινε στην ομάδα του Πειραιά για 8 συνεχείς περιόδους (197 συμμετοχές) και στη συνέχεια αποχώρησε για να μετεγγραφεί στον Παναθηναϊκό, όπου αγωνίσθηκε για 4 χρόνια, μέχρι και την περίοδο 1988-89 (74 συμμετοχές).

Συνέχισε στην πρώτη κατηγορία για άλλη μια διετία, ως παίκτης του Ιωνικού Νίκαιας (1989-90) και του ΟΦΗ (1990-91), πήγε για λίγους μήνες στον ΠΑΣ Γιάννινα στη Β΄ Εθνική (1992), επέστρεψε στον Ιωνικό την περίοδο 1992-93 στη μεγάλη κατηγορία και τον ακολούθησε στη δεύτερη το 1994, βοηθώντας τα μέγιστα στην άμεση επάνοδο, ενώ έκλεισε την καριέρα του με την ομάδα της Νίκαιας τον Αύγουστο του 1994, όταν μετά τον αγώνα της πρεμιέρας της περιόδου 1994-95 και τη βαριά ήττα με 6-1 από τον Ηρακλή, ο τότε προπονητής του συλλόγου ο Βούλγαρος Κρίστο Μπόνεφ, προχώρησε σε εκκαθαρίσεις του έμψυχου δυναμικού. Με την ομάδα της Νίκαιας είχε συνολικά 43 συμμετοχές στην Α' Εθνική, 25 την πρώτη του περίοδο σε αυτή (1989-90) και 18 τη δεύτερη (1992-94). Συνολικά στην πρώτη τη τάξει κατηγορία είχε 333 συμμετοχές.

### Στην εθνική Ελλάδας
Το ντεμπούτο του με την Ελλάδα πραγματοποιήθηκε στις 11 Μαρτίου 1981 στην εκτός έδρας επικράτηση με 2-0 εναντίον του Λουξεμβούργου για την προκριματική φάση του Μουντιάλ 1982, όταν υπό τις οδηγίες του Αλκέτα Παναγούλια αντικατέστησε τον Μάικ Γαλάκο. Υπήρξε συνολικά 30 φορές διεθνής, από το 1981 έως το 1987.

## Παραπομπές


## Πηγές

*Η καριέρα του Νίκου Βαμβακούλα στο national-football-teams
*Το προφίλ του Νίκου Βαμβακούλα στο transfermarkt

Κατηγορία:Έλληνες ποδοσφαιριστές
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Ιωνικού Νίκαιας
Κατηγορία:Ποδοσφαιριστές ΟΦΗ
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Π.Α.Σ. Γιάννινα
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Πούλμαν

Το όνομα και λέξη **Πούλμαν** μπορεί να αναφέρεται:

* Στο λεωφορείο, λέξη που προέρχεται από την ομώνυμη εταιρεία παραγωγής βαγονιών τρένων και μεγάλων οχημάτων.

* Στις προσωπικότητες με το επίθετο Πούλμαν (Pullman):
** Στον ιδρυτή της αντίστοιχης εταιρείας κατασκευής λεωφορείων Τζωρτζ Πούλμαν (George Pullman)
** Στον Άγγλο συγγραφέα Φίλιπ Πούλμαν (Philip Pullman)
Σιγουράς Αλαφούζος

Ο **Σιγουράς Αλαφούζος** ήταν Έλληνας πολιτικός.

## Βιογραφικά στοιχεία

Καταγόταν από παλιά οικογένεια της Σαντορίνης και ήταν γιος του Νικολάου Αλαφούζου. Είχε εκλεγεί βουλευτής Σαντορίνης στην Β' Εθνική των Ελλήνων Συνέλευση. Υπήρξε ιδιοκτήτης ορυχείων στο νησί καθώς και δήμαρχος Οίας. Γιος του ήταν ο επίσης βουλευτής Νικόλαος Αλαφούζος ενώ συγγενής του, σύζυγος της αδελφής του, ήταν ο πολιτικός Νικόλαος Νομικός.

## Πηγές


Κατηγορία:Βουλευτές Θήρας
Κατηγορία:Δήμαρχοι Οίας
Ντάμα (γένος)

Το **Ντάμα** (Dama) είναι γένος μηρυκαστικών θηλαστικών που ανήκει στην οικογένεια **Cervidae** με μοναδικό είδος το πλατώνι **(Dama dama),** το οποίο έχει άσπρες βούλες στο σώμα, σχετικά παλαμοειδή κέρατα στα αρσενικά, συναντάται στην Ευρώπη και στη Μέση Ανατολή, έχει εισαχθεί στη Βόρεια Αμερική, στο Περού, στην Παταγονία, στη Νότια Αφρική, στην Αλγερία, στο Μαρόκο, στην Τυνησία, στις νήσους Μπιόκο, Σάο Τόμε, Μαδαγασκάρη, Μαυρίκιος, Μαγιότ, Ρεϋνιόν, Σεϋχέλλες, Κομόρες, Πράσινο Ακρωτήριο, Κύπρος και Φόκλαντ, στην Αυστραλία, στην Τασμανία και στη Νέα Ζηλανδία. Στην Ελλάδα συναντάται μόνο στη Ρόδο, αν και έχει εισαχθεί και στη Λήμνο. Εκτός από τον κλασικό καστανό χρωματισμό υπάρχουν και μελανιστικά ζώα, καθώς και λευκιστικά-όχι αλμπίνο. Επίσης ανήκει στην υποοικογένεια των γνήσιων ελαφιών (Cervinae) και περιλαμβάνει δύο υποείδη: 
* Το υποείδος *D. d. mesopotamica ([[ελάφι της Μεσοποταμίας]]), συναντάται στις επαρχίες [[Χουζιστάν]] και [[Μαζανταράν]] του [[Ιράν]], σε ένα μικρό νησί στη λίμνη [[Ούρμια]] του βορειοδυτικού Ιράν, και σε ορισμένα μέρη του [[Ιράκ]].* 

* Το υποείδος *D. d. dama (πλατώνι), συναντάται στην [[Ευρώπη]].* 

## Δείτε επίσης
* Ελάφι

## Πηγές
* Εγκυκλοπαίδεια: Πάπυρος Λαρούς Μπριτάνικα, τόμος 45, σελίδα 408.

## Εξωτερικοί σύνδεσμοι
* Το πλατόνι της Ρόδου
* Διάφορα άρθρα σχετικά με το πλατώνι
* Σχετικά με τα πλατώνια που εισήχθησαν στη Λήμνο το 1970

Κατηγορία:Ελαφίδες
Κατηγορία:Θηλαστικά της Ευρώπης
Κατηγορία:Θηλαστικά της Αφρικής
Κατηγορία:Θηλαστικά της Ασίας
Αθηνά Αρεία

Η **Αθηνά Αρεία** ήταν χρυσομάρμαρο άγαλμα, έργο του Φειδία που ήταν τοποθετημένο στο πεδίο της μάχης των Πλαταιών προς τιμή της νίκης των Ελλήνων εναντίον των Περσών. 
## Περιγραφή
Εικόνιζε την Αθηνά. Ήταν από μάρμαρο με χρυσό μανδύα και χρυσό οπλισμό. Λέγεται ότι είχε τη μορφή της Προμάχου Αθηνάς. Στη βάση του είχε ανάγλυφη εικόνα του στρατηγού Αρίμνηστου επικεφαλής των Πλαταιών στη μάχη του Μαραθώνα και των Πλαταιών.

Κατηγορία:Αρχαία ελληνικά αγάλματα
’O sole mio

To **’Ο sole mio** (ναπολ. «Ο ήλιος μου») είναι ιταλικό ναπολιτάνικο τραγούδι, από τα γνωστότερα παγκοσμίως. Γράφτηκε το 1898 από τον Ναπολιτάνο μουσικοσυνθέτη Εντουάρντο ντι Κάπουα.

## Ιστορικό της σύνθεσης
Λέγεται ότι ο ντι Κάπουα κατά τη διάρκεια μιας περιοδείας του στη Ρωσία, άκουσε κάποιον πλανόδιο Πέρση που πουλούσε χαλιά να τραγουδά. Εκείνη τη στιγμή ο βαρύς ουρανός άνοιξε και έλαμψε ο ήλιος μέσα από τα μαύρα σύννεφα. Ο ντι Κάπουα συνδύασε τη μελωδία με ένα ποίημα του Ναπολιτάνου στιχουργού Τζοβάνι Καπούρο και έτσι δημιουργήθηκε το τραγούδι. Από τότε όλοι το θεωρούν δημοτικό τραγούδι της Νάπολης.

## Πηγές
* Paquito del Bosco: *’Ο sole mio. Storia della canzone più famosa del mondo.* Donzelli, Roma 2006, 144 S., 16 farbige Abb., ISBN 88-6036-064-1 Deutsche Übersetzung: *<nowiki/>'Ο sole mio. Die Geschichte des berühmtesten Lieds der Welt.* Aus dem Italienischen von Dieter Richter. Mit einem Nachwort von Hans Werner Henze. Wagenbach Verlag, Berlin 2008, 144 S., ISBN 978-3-8031-1249-1, Inhaltsverzeichnis, Besprechungen

## Παραπομπές


Κατηγορία:Ιταλικά τραγούδια
Κατηγορία:Τραγούδια του 1898
Τζοβάννι Μπαττίστα Πινέλλο ντι Γκιράρντι

Ο **Τζοβάννι Μπαττίστα Πινέλλο ντι Γκιράρντι** (ιταλ. *Giovanni Battista Pinello di Ghirardi*, 1544-1587) υπήρξε Ιταλός συνθέτης και διευθυντής ορχήστρας της αναγέννησης. Καθιέρωσε το ιταλικό τραγούδι στον γερμανόφωνο χώρο.

## Βιογραφία
Γεννήθηκε το 1544 στην Γένουα. Ήταν γόνος ευγενούς οικογένειας. Ξεκίνησε ως τραγουδιστής στην Βιτσέντσα και μετά το 1570 στην αυλή του Ίνσμπρουκ, και από εκεί συνέχισε την καριέρα του στην Πράγα στο παλάτι του αυτοκράτορα Ροδόλφου Β΄. Όταν πέθανε ο Αντόνιο Σκαντέλλο διορίστηκε διευθυντής ορχήστρας το 1581 στην Δρέσδη. Παραιτήθηκε όμως σύντομα λόγω έντονων διαφωνιών και επέστρεψε στην Πράγα. 

Απεβίωσε στις 15 Ιουνίου 1587 στην Πράγα.

## Παραπομπές


## Πηγές
* Moritz Fürstenau: Pinelli (us) de Gerardis, Giovanni Baptista. In: Allgemeine Deutsche Biographie (ADB). Band 26, Duncker & Humblot, Leipzig 1888, S. 150.

## Εξωτερικοί σύνδεσμοι
* 

Κατηγορία:Ιταλοί συνθέτες
Κατηγορία:Συνθέτες της Αναγέννησης
Σαρλ Ολιέ ντε Νουαντέλ

Ο **Σαρλ Μαρί Φρανσουά Ολιέ, Μαρκήσιος του Νοϊντέ** (γαλλ. *Charles-Marie-François Olier, marquis de Nointel*, 1635—1685), υπηρέτησε ως πρόξενος της Βουλής του Παρισιού στην Τουρκία από το 1670 - 1679.

## Βιογραφία
Γεννήθηκε στο Παρίσι το 1635 και η καταγωγή της οικογένειάς του ήταν από το Πικαρντί. Πατέρας του ήταν ο Εντουάρ Ολιέ (Édouard Olier), αυτοκρατορικός γραμματέας και βουλευτής. Μητέρα του ήταν η Κατρίν Μαλλόν. Αρχικά έγινε βουλευτής στο Παρίσι και γνωρίστηκε με την αριστοκρατία. Λόγω των ευγενικών του τρόπων αναδείχτηκε και του ανατέθηκαν ανώτερα αξιώματα. 

## Παραπομπές


## Εξωτερικοί σύνδεσμοι
* 

Κατηγορία:Γάλλοι διπλωμάτες
Κατηγορία:Μαρκήσιοι της Γαλλίας
Castello di Athene (χαρακτικό 17ου αιώνα)

Το **«Castello di Athene»** («Κάστρο της Αθήνας») είναι χαρακτικό του 17ου αιώνα, άγνωστου Ιταλού καλλιτέχνη. Είναι η αρχαιότερη καλλιτεχνική σαφής αναπαράσταση της Ακρόπολης των Αθηνών.

## Ιστορική αναδρομή
Μετά την οπισθοχώρηση του Μοροζίνι στην Κάνδια το 1669 τελείωσαν οι αναμετρήσεις μεταξύ Ενετών και Υψηλής Πύλης. Η Μεσόγειος έγινε πάλι επισκέψιμη, αν και ο κίνδυνος των κουρσάρων συνέχισε να υφίσταται παντού. Αλλά και οι Τούρκοι στην στεριά καραδοκούσαν και αντιμετώπιζαν με δυσπιστία τους επισκέπτες, χαρακτηρίζοντάς τους είτε κατασκόπους, είτε προπομπούς μιας νέας επικείμενης επίθεσης των Ενετών. Γι'αυτό και κρατούσαν τα κάστρα τους κλειστά και δεν άφηναν κανένα ξένο να μπει μέσα. Μόνος επισκέπτης της ακρόπολης ήταν ο Μαρκήσιος του Νοϊντέ. Ούτε ο αδελφός Pére Babin δεν ανέβηκε συχνά στην Ακρόπολη, αλλά ούτε και ο Σπον ή ο Vernon.

## Περιγραφή
Η εικόνα παρουσιάζει το τοπίο με την Ακρόπολη. Ο καλλιτέχνης αποδίδει τα σημαντικότερα σημεία με αρκετή ακρίβεια και με φωτοσκιάσεις. Περιέχει όμως μερικά λάθη στις αρχιτεκτονικές λεπτομέρειες και στη σιλουέτα της οροσειράς στο βάθος. Η Ακρόπολη παρουσιάζεται ανέπαφη, παρόλο του στην πραγματικότητα επέστη ζημιά από έκρηξη βόμβας το 1656. Επίσης λείπει ο Ναός της Απτέρου Νίκης. Ο αριθμός των κιόνων είναι λανθασμένος, στη νότια, αλλά και στη δυτική πλευρά του Παρθενώνα, ενώ ο μιναρές που αργότερα κατεδαφίστηκε, είναι σε λάθος θέση. Άλλα κτίρια που βλέπουμε στον πίνακα είναι ο Παρθενώνας, ο Φραγκικός Πύργος (Ακρόπολη Αθηνών), η Κλεψύδρα, το Ηρώδειο ωδείο, το οποίο είναι επιγεγραμμένο με το όνομα «*περιπατητική σχολή*» (ιτ. *Scuola de´ Peripatetici in ruina*), το Χορηγικό μνημείο του Θρασύλλου, το οποίο εδώ ονομάζεται «*υπό την ακρόπολη Πανός ιερό*» (ιτ. *Tempio di Pan sotto la rocca*), ένας ανερμήνευτος «*Ναός της Γοργόνας* (ιτ. *Tempio de la Gorgona*) που βρίσκεται στην θέση του μνημείου του Λυσικράτη, η Πύλη του Αδριανού, η γέφυρα του Ιλισού, το υδραγωγείο του Αδριανού, η Ακαδημία του Πλάτωνα.

## Αξιολόγηση του πίνακα
Είναι η αρχαιότερη απόδοση της Ακρόπολης και άλλων μνημείων. Αν και περιέχει ορισμένες ανακρίβειες, ο πίνακας ετούτος είναι ωστόσο μια σημαντική βοήθεια για την μελέτη και ερμηνεία των περιγραφών περιηγητών του 17ου αιώνα και την κατανόηση των μνημείων και την εξακρίβωση της θέσης τους.

## Δείτε επίσης
* Άποψη των Αθηνών το 1687

## Πηγές
* 

Κατηγορία:Χαρακτικά
Κατηγορία:Τουρκοκρατία στην Αθήνα
Κατηγορία:17ος αιώνας
Κατηγορία:Ακρόπολη Αθηνών
Θάλαμος αερίων

Ο **θάλαμος αερίων** είναι εγκατάσταση που χρησιμοποιεί δηλητηριώδη αέρια για τη θανάτωση ζώων και ανθρώπων. Τα αέρια διαχέονται μέσα από πολλούς σωλήνες. Το πιο κοινό αέριο που χρησιμοποιείται είναι το υδροκυάνιο, ενώ παλαιότερα έχουν χρησιμοποιηθεί και αέρια όπως το διοξείδιο και μονοξείδιο του άνθρακα. Χρησιμοποιούνταν κυρίως στις Η.Π.Α., ως μέσον επιβολής της θανατικής ποινής και στην Ναζιστική Γερμανία. Οι Ες Ες το χρησιμοποιούσαν κυρίως για μαζικές εκτελέσεις Εβραίων και γενικώς αιχμαλώτων πολέμου στο Ολοκαύτωμα. Κατά την άποψη του βρετανού δημοσιογράφου Robert Fisk, ο πρωτόγονος πρόδρομος των θαλάμων αερίων της Γερμανίας ήταν η χρήση καπνού για την πρόκληση ασφυξίας Αρμενίων που είχαν καταφύγει σε σπήλαια, στη διάρκεια της Γενοκτονίας των Αρμενίων.

## Παραπομπές


Κατηγορία:Μέθοδοι εκτέλεσης
Κατηγορία:Ολοκαύτωμα
Κατηγορία:Τοξικολογία
Θ
Κατηγορία:Υποδομή του Ολοκαυτώματος
Κατηγορία:Εξοπλισμός εκτέλεσης
Επαμεινώνδας Κυριακίδης

Ο **Επαμεινώνδας Κυριακίδης** υπήρξε δημοσιογράφος και συγγραφέας. Γεννήθηκε το 1861 στην Κωνσταντινούπολη. Σπούδασε νομικά στο Πανεπιστήμιο Αθηνών. Ήδη από τα φοιτητικά του χρόνια ασχολήθηκε με τη δημοσιογραφία, κυρίως στην Κωνσταντινούπολη. Ανήκε στη συντακτική ομάδα της αθηναϊκής εφημερίδας «Νέαι Ιδέαι» την περίοδο 1879-1883. Εργάστηκε ως αρχισυντάκτης στην εφημερίδα της Κωνσταντινούπολης «Νεολόγος της Ανατολής» από το 1884 έως το 1887, καθώς και στην εφημερίδα «Κωνσταντινούπολις» που κυκλοφορούσε τρεις φορές την εβδομάδα. Κατά το διάστημα 1887-1890 εξέδιδε την εφημερίδα «Επιθεώρησις». Όντας στην Κωνσταντινούπολη, ήταν ανταποκριτής της αθηναϊκής αφημερίδας «Ακρόπολις», καθώς και άλλων εφημερίδων της Αθήνας. Επίσης ήταν ανταποκριτής ελληνικών εφημερίδων που έβγαιναν στην Αίγυπτο. Έζησε στο Παρίσι στη διάρκεια του Πρώτου Παγκοσμίου Πολέμου και των συνθηκών της ειρήνης και εξέδωσε στα γαλλικά μελέτες, στις οποίες υπερασπιζόταν τον αγώνα της Αντάντ και τα δίκαια της Ελλάδας. Πέθανε το 1939 στην Αθήνα.

## Έργα
*Ιστορία του συγχρόνου Ελληνισμού από της ιδρύσεως του Βασιλείου της Ελλάδος μέχρι των ημερών μας 1832-1892 (2 τόμοι)
*Δεκάτη Ενάτη Εκατονταετηρίς
*Ελπινίκη ή ηθογραφία Κωνσταντινουπόλεως (1893)
*Φοβερός αντεραστής
*Η Εβραία
*Τρελλή
*Απόκρυφα του Πέραν (1889)
*Η νύμφη του Βοσπόρου (1890)
*Αι δύο καρδίαι (1892, η περίφημη ιστορία του Μιμίκου και της Μαίρης, του ανθυπίατρου Μιχ. Μιμίκου και της Μαίρης Βέμπερ)
*Υπό τας πεύκας (1898)
Τα δύο πρώτα έργα είναι ιστορικά, τα υπόλοιπα μυθιστορήματα. Τα λογοτεχνικά του έργα κατατάσσονται στα λαϊκά μυθιστορήματα. Όσον αφορά στα ιστορικά του έργα, από τον ακαδημαϊκό - καθηγητή του Πανεπιστημίου Θεσσαλονίκης  Μιχ. Σακελλαρίου έχει χαρακτηριστεί ο πρώτος ιστορικός της ιστορίας του σύγχρονου Ελληνισμού. Κατά τον Σακελλαρίου, ο Κυριακίδης «ξεπέρασε τα όρια του ελεύθερου κράτους και της πολιτικής ιστορίας του. Κήρυξε την αρχή της ενότητας του ελληνικού έθνους, αδιάφορο αν ζούσε στο ελεύθερο (τότε) κράτος ή στην Οθωμανική Αυτοκρατορία».

## Πηγές
*Μεγάλη Ελληνική Εγκυκλοπαίδεια Πυρσός, τόμος 15 σελ. 480
*Εγκυκλοπαίδεια Πάπυρος Λαρούς Μπριτάννικα, τόμος 37 σελ. 45

## Παραπομπές


Κατηγορία:Έλληνες δημοσιογράφοι του 19ου αιώνα
Κατηγορία:Έλληνες συγγραφείς του 19ου αιώνα
Κατηγορία:Έλληνες συγγραφείς του 20ού αιώνα
Πανελλήνιο πρωτάθλημα στίβου ανδρών 1957

Το **ΜΓ΄ [[Πανελλήνιο πρωτάθλημα στίβου ανδρών]] 1957** διεξήχθη από την Δευτέρα 22 ως την Τετάρτη 24 Ιουλίου 1957 στο Παναθηναϊκό Στάδιο στην Αθήνα, χωριστά από το αντίστοιχο Πανελλήνιο πρωτάθλημα στίβου γυναικών 1957. Πρωταθλητής αναδείχθηκε και πάλι ο **[[Παναθηναϊκός (στίβος)|Παναθηναϊκός Α.Ο.]]** 

## Χρονικό

Στους αγώνες δήλωσαν συμμετοχή 400 περίπου αθλητές από συλλόγους όλης της Ελλάδας αλλά με μειωμένη συμμετοχή από τη Βόρεια Ελλάδα. Τους αγώνες παρακολούθησαν χιλιάδες φίλαθλοι ειδικά τις δύο τελευταίες ημέρες. Την πρώτη ημέρα έγιναν μόνο οι προκριματικοί των αγωνισμάτων δρόμου και οι τελικοί της σφύρας και του βάδην που εντάχθηκε για πρώτη φορά στο πρόγραμμα. Τις επόμενες δύο ημέρες έγιναν οι τελικοί των δρόμων και των άλλων αγωνισμάτων. Πρωταθλητής σύλλογος αναδείχθηκε για τρίτη συνεχόμενη χρονιά ο **[[Παναθηναϊκός (στίβος)|Παναθηναϊκός Α.Ο.]]** Εκτός βαθμολογίας ήταν το πρωτάθλημα μαραθωνίου που είχε διεξαχθεί στις 12 Μαΐου στην κλασική διαδρομή Μαραθώνας-Στάδιο. Παρομοίως, τα πρωταθλήματα δεκάθλου και ελληνικής διασκοβολίας που έγιναν στις 3 & 4 Αυγούστου στο Στάδιο και πεντάθλου και λιθοβολίας που έγιναν στις 13 Οκτωβρίου. 

### Οι νικητές

### Βαθμολογία

## Πηγές

* "Ελευθερία", 23/7/1957.
* "Ελευθερία", 24/7/1957.
* "Ελευθερία", 25/7/1957.
* "Μακεδονία", 23/7/1957.
* "Μακεδονία", 24/7/1957.
* "Μακεδονία", 25/7/1957.
* Ηρακλής Αθανασόπουλος, "Μαραθώνιος & Μαραθώνας", Αθήνα 2010, σ. 201.

### Αναφορές



Ανδρων
Κατηγορία:Στίβος το 1957
Κατηγορία:Διοργανώσεις στίβου στην Αθήνα
Εθνικό Απελευθερωτικό Μέτωπο των Σαντινίστας

Το **Εθνικό Απελευθερωτικό Μέτωπο των Σαντινίστας** (ισπανικά: *Frente Sandinista de Liberación Nacional*, *FSLN*) είναι ένα σοσιαλιστικό πολιτικό κόμμα της Νικαράγουας. Τα μέλη του είναι περισσότερο γνωστά ως **Σαντινίστας**. Πήρε το όνομά του από τον Αουγούστο Σέσαρ Σαντίνο που ηγήθηκε της Νικαραγουανής επανάστασης έναντι της Αμερικανικής κατοχής κατά τη δεκαετία του 1930.

Οι Σαντινίστας ανέτρεψαν τον δικτάτορα της χώρας Αναστάσιο Σομόσα Ντεμπάιλε το 1979 και εγκαθίδρυσαν μια επαναστατική κυβέρνηση. Μετά την ανάληψη της κυβέρνησης, οι Σαντινίστας κυβέρνησαν τη Νικαράγουα από το 1979 έως το 1990, στα πλαίσια μιας Δικτατορίας Εθνικής Ανασυγκρότησης. Μετά την παραίτηση ορισμένων κεντρώων μελών, οι Σαντινίστας κέρδισαν την απόλυτη εξουσία τον Μάρτιο του 1981. Εισήγαν μία πολιτική πλήρους αλφαβητισμού των κατοίκων της χώρας, βελτίωση του συστήματος υγείας και προήγαν την ισότητα των δύο φύλων. Το 1981 δημιουργήθηκαν οργανώσεις που αντιτίθενταν στους Σαντινίστας, οι λεγόμενοι κόντρας, που στηρίζονταν από τη CIA. Οι εκλογές του 1984, στις οποίες κέρδισαν οι Σαντινίστας και περιγράφηκαν από ξένους παρατηρητές ως δίκαιες και ελεύθερες, αμφισβητήθηκαν από τους κόντρας και συνέχισαν τις βίαιες επιθέσεις τους έναντι του κράτους και των πολιτών μέχρι το 1989. Οι Σαντινίστας έχασαν τις εκλογές του 1990 από τη Βιολέτα Τσαμόρρο της Εθνικής Ένωσης Αντιπολίτευσης, διατηρώντας, ωστόσο, την πλειοψηφία στο κοινοβούλιο. 

Οι Σαντινίστας αποτελούν ένα από τα δύο μεγαλύτερα κόμματα της χώρας, μαζί με το Συνταγματικό Φιλελεύθερο Κόμμα, ενώ είναι αυτή τη στιγμή το κυβερνών κόμμα της χώρας από το 2006, όταν ο Ντανιέλ Ορτέγα εξελέγη πρόεδρος της χώρας. 

## Παραπομπές


## Εξωτερικοί σύνδεσμοι
* 

Κατηγορία:Πολιτικά κόμματα της Νικαράγουας
Κατηγορία:Σοσιαλιστικά κόμματα
Κατηγορία:Εθνικοαπελευθερωτικά κινήματα
Νίκος Βορριάς

Ο **Νίκος Βορριάς** (γεν. Ιτέα Φωκίδας, 24 Ιουλίου 1974) είναι Έλληνας παλαίμαχος ποδοσφαιριστής, πρωταθλητής Β΄Εθνικής και κυπελλούχος ερασιτεχνών Ελλάδας, που αγωνίζονταν στη θέση του σέντερ-φορ.

Αγωνίσθηκε για 5 συνεχόμενες χρονιές στη Χαλκηδόνα, με την οποία ανέβηκε τρεις κατηγορίες, φτάνοντας από τη Δ΄Εθνική (1998-99) στην Α΄Εθνική (2003).

## Η πορεία του
Ξεκίνησε τον αθλητισμό από τον Αστέρα Ιτέας, με τον οποίο έλαβε μέρος σε δυο διοργανώσεις Δ΄Εθνικής (1995-96 και 1997-98), αναδεικνυόμενος σε κορυφαίο σκόρερ της ομάδας του. Μάλιστα το 1998 σημείωσε 17 τέρματα στο πρωτάθλημα.

Οι εμφανίσεις του κίνησαν το ενδιαφέρον της Χαλκηδόνας, όπου υπέγραψε το καλοκαίρι του 1998 και της οποίας αποτέλεσε βασικό στέλεχος για την επόμενη πενταετία. Το 1999 αναδείχθηκε πρωταθλητής Δ΄Εθνικής και δυο χρόνια αργότερα ([2001) ήταν δευτεραθλητής στη Γ΄Εθνική, κερδίζοντας την άνοδο στη Β΄Εθνική. Το 2003 ήταν πρωταθλητής στη Β΄Εθνική.

Το καλοκαίρι του 2003 ο Βορριάς μεταγράφηκε στον ΠΑΟ Ρουφ, σύλλογο Δ΄Εθνικής, και τον Ιανουάριο του 2004 συνέχισε για 6 μήνες στην Α.Ε. Κρανιδίου που επίσης μετείχε στο Περιφερειακό Πρωτάθλημα. Ακολούθησαν ο Ηρακλής Ψαχνών (2004-2005, Δ΄Εθνικής) και ξανά ο Αστέρας Ιτέας (2005-2006), όπου και ολοκλήρωσε την αγωνιστική του σταδιοδρομία.

Το 1999 ήταν Κυπελλούχος Ελλάδας Ερασιτεχνών, με τη Χαλκηδόνα.

## Πηγές

*Το ηλεκτρονικό αρχείο της "Αθλητικής Ηχούς"

## Παραπομπές


Κατηγορία:Έλληνες ποδοσφαιριστές
Κατηγορία:Ποδοσφαιριστές Χαλκηδόνας
Κατηγορία:Επιθετικοί ποδοσφαιριστές
Πάπας Γρηγόριος (αποσαφήνιση)

Με το όνομα **Γρηγόριος** αναφέρονται οι εξής πάπες της Ρωμαιοκαθολικής Εκκλησίας:

*Πάπας Γρηγόριος Α΄ (590-604) ο Μέγας
*Πάπας Γρηγόριος Β΄ (715-731)
*Πάπας Γρηγόριος Γ΄ (731-741)
*Πάπας Γρηγόριος Δ΄ (827-844)
*Πάπας Γρηγόριος Ε΄ (996-999)
*Πάπας Γρηγόριος Ζ΄ (1073-1085)
*Πάπας Γρηγόριος Η΄ (1187)
*Πάπας Γρηγόριος Θ΄ (1227-1241)
*Πάπας Γρηγόριος Ι΄ (1271-1276)
*Πάπας Γρηγόριος ΙΑ΄ (1370-1378)
*Πάπας Γρηγόριος ΙΒ΄ (1406-1415)
*Πάπας Γρηγόριος ΙΓ΄ (1572-1585), βλ. Γρηγοριανό Ημερολόγιο
*Πάπας Γρηγόριος ΙΔ΄ (1590-1591)
*Πάπας Γρηγόριος ΙΕ΄ (1621-1623)
*Πάπας Γρηγόριος ΙΣΤ΄ (1831-1846)

Γνωστός επίσης είναι και ο Αντιπάπας Γρηγόριος ΣΤ΄ (1012)
Νταρί

Η λέξη **Νταρί** μπορεί να αναφέρεται:

*Σε διάλεκτο της περσικής γλώσσας
*Στο φυτό σόργο κυρίως για τον καρπό του.
Κύπελλο Μεγάλης Ελλάδος

Το **Κύπελλο Μεγάλης Ελλάδος** υπήρξε μια ετήσια ποδοσφαιρική διοργάνωση, στην οποία μετείχαν ο Κυπελλούχος Ελλάδος και ο Κυπελλούχος Κύπρου της προηγούμενης σεζόν. Η επίσημη επωνυμία της διοργάνωσης ήταν **«Κύπελλον Φιλίας Μητρός Ελλάδος και Θυγατρός Κύπρου** και διεξήχθη από το 1969 ως το 1973, καθώς και το 1976.

## Ιστορικό
Το Κύπελλο Μεγάλης Ελλάδος καθιερώθηκε την περίοδο της επτάχρονης δικτατορίας της 21ης Απριλίου (1967-1974) με πρωτοβουλία της Γενικής Γραμματείας Αθλητισμού, η οποία είχε αθλοθετήσει το σχετικό έπαθλο. Διεξήχθησαν πέντε διοργανώσεις από το 1969 ως το 1973 και μετά την πτώση της χούντας των συνταγματαρχών διακόπηκε. Οι αγώνες του Κυπέλλου Μεγάλης Ελλάδας ήταν διπλοί, με τον πρώτο να διεξάγεται στην έδρα της κυπριακής ομάδας και τον δεύτερο να διεξάγεται στην Ελλάδα συνήθως Απρίλιο ή Μάιο.

Το 1976 έγινε ένας ακόμα διπλός τελικός με αντίστροφη σειρά (ο πρώτος στην Ελλάδα και ο δεύτερος στην Κύπρο), σε μια απόπειρα να ξεκινήσει ξανά η διοργάνωση, αλλά δεν υπήρξε συνέχεια, αφού την επόμενη σεζόν οι κυπελλούχες ομάδες Ελλάδος και Κύπρου, Ηρακλής Θεσσαλονίκης και ΑΠΟΕΛ αντίστοιχα, κληρώθηκαν αντίπαλες στον α΄ γύρο στο Κύπελλο Κυπελλούχων Ευρώπης (προκρίθηκε ο ΑΠΟΕΛ με 0-0, 2-0), με αποτέλεσμα να μην έχει νόημα πλέον η επανάληψη της συνάντησης ως *Κύπελλο Μεγάλης Ελλάδος*.

Σε όλες τις διοργανώσεις νικήτριες αναδείχθηκαν οι ομάδες της Ελλάδας.

## Οι τελικοί

## Τίτλοι ανά σύλλογο

## Παραπομπές


## Πηγές

* εφ. "Αθλητική Ηχώ", 3/4/1969.
* εφ. "Αθλητική Ηχώ", 22/4/1969.
* εφ. "Μακεδονία", 2/4/1970.
* εφ. "Μακεδονία", 7/5/1970.
* εφ. "Μακεδονία", 2/4/1971.
* εφ. "Μακεδονία", 22/4/1971.
* εφ. "Αθλητική Ηχώ", 6/4/1972.
* εφ. "Αθλητική Ηχώ", 20/4/1972.
* εφ. "Μακεδονία", 22/9/1973.
* εφ. "Μακεδονία", 15/11/1973.
* εφ. "Αθλητική Ηχώ", 29/4/1976.

Κατηγορία:Διεθνείς διασυλλογικές διοργανώσεις ποδοσφαίρου
Κατηγορία:Ποδοσφαιρικές διοργανώσεις κυπέλλου Κύπρου
Κατηγορία:Κύπελλα ποδοσφαίρου Ελλάδας
Φίλιππο Ιντζάγκι

Ο **Φίλιππο Ιντζάγκι** (ιταλ.: *Filippo Inzaghi*, ορθή προφορά *Φιλίππο Ιντσάγκι*), γεννήθηκε 9 Αυγούστου 1973) είναι Ιταλός πρώην διεθνής ποδοσφαιριστής που αγωνιζόταν ως επιθετικός και νυν προπονητής της Σαλερνιτάνα.

Από το 1991 αγωνιζόταν στο ιταλικό πρωτάθλημα και την δεκαετία 1997-2007 αποτέλεσε μέλος της εθνικής ομάδας.

Έχει σημειώσει 313 γκολ σε επίσημα παιχνίδια και είναι έβδομος στην σχετική λίστα των Ιταλών ποδοσφαιριστών με τα περισσότερα γκολ. Τη σεζόν 2006-07 έγινε ο πρώτος από τους τρεις ποδοσφαιριστές που σημείωσαν γκολ σε επτά επίσημες διοργανώσεις.

Επίσης, με τα 70 του γκολ στις ευρωπαΪκές διοργανώσεις είναι έκτος στην λίστα ακολουθώντας τον Κριστιάνο Ρονάλντο, τον Λιονέλ Μέσι, τον Ρόμπερτ Λεβαντόφσκι, τον Ραούλ και τον Καρίμ Μπενζεμά. Όταν έκλεισε την καριέρα του ήταν πρώτος όλων των εποχών. Τα 50 από αυτά ήταν στο Τσάμπιονς Λιγκ.

## Τίτλοι και διακρίσεις

### Πιατσέντζα
Σέριε Β: 1994-1995

#### Γιουβέντους
Σέριε Α: 1997-1998

Σούπερ Καπ Ιταλίας:1997

Κύπελλο Ιντερτότο: 1999.

#### Μίλαν
Σέριε Α: 2004, 2011

Κύπελλο Ιταλίας: 2003

Ουέφα Τσάμπιονς Λιγκ: 2003, 2007

Παγκόσμιο Κύπελλο Συλλόγων: 2007

#### Ιταλία
Παγκόσμιο Κύπελλο: 2006

#### Ομάδα νέων Ιταλίας
Ευρωπαϊκό Κύπελλο Κ21: 1994

## Παραπομπές


## Εξωτερικοί σύνδεσμοι

* 

Κατηγορία:Ιταλοί ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Γιουβέντους
Κατηγορία:Ποδοσφαιριστές ΑΚ Μίλαν
Κατηγορία:Ποδοσφαιριστές Εθνικής Ιταλίας
Κατηγορία:Ποδοσφαιριστές Παγκοσμίου Κυπέλλου 2006
Κατηγορία:Ποδοσφαιριστές Παγκοσμίου Κυπέλλου 2002
Κατηγορία:Ποδοσφαιριστές Ευρωπαϊκού Πρωταθλήματος 2000
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Πάρμα ΦΚ
Κατηγορία:Ποδοσφαιριστές Αταλάντα ΜΚ
Κατηγορία:Ποδοσφαιριστές Ελλάς Βερόνα
Κατηγορία:Ποδοσφαιριστές Εθνικής Ιταλίας Κ21
Κατηγορία:Ποδοσφαιριστές ΟΚ ΑλμπινοΛέφφε
Κατηγορία:Ποδοσφαιριστές Πιατσέντζα Κάλτσιο 1919
Κατηγορία:Ποδοσφαιριστές Σέριε Γ
Κατηγορία:Παίκτες νικητές ΟΥΕΦΑ Τσάμπιονς Λιγκ
Κατηγορία:Παίκτες νικητές Παγκοσμίου Κυπέλλου ποδοσφαίρου FIFA
Κατηγορία:Προπονητές ποδοσφαίρου Σέριε Α
Κατηγορία:Προπονητές ποδοσφαίρου Μπολόνια ΦΚ 1909
Κατηγορία:Ιππότες του Τάγματος της Αξίας της Ιταλικής Δημοκρατίας
Λεύκα (αποσαφήνιση)

Η  λέξη **λεύκα** μπορεί να αναφέρεται:

## Βοτανική
* λεύκα ή *λεύκη*, φυλλοβόλο δένδρο.

## Γεωγραφία
### Οικισμοί
#### Ελλάδα
; Σε οικισμούς της περιφερειακής ενότητας Αιτωλοακαρνανίας.
*Λεύκα Αγρινίου Αιτωλοακαρνανίας, οικισμός και συνοικία της πόλης του Αγρινίου.
* Λεύκα Αποδοτίας Αιτωλοακαρνανίας
* Λεύκα Βομβοκούς Αιτωλοακαρνανίας, οικισμός του δήμου Ναυπακτίας.
* Λεύκα Ναυπάκτου, πρώην οικισμός και συνοικία της πόλης της Ναυπάκτου.
; Σε οικισμούς της περιφέρειας Αττικής:
* Λεύκα Αττικής, οικισμός της δημοτικής κοινότητας Μάνδρας του δήμου Μάνδρας-Ειδυλλίας.
* Λεύκα Οινόης, πρώην οικισμός και συνοικία του οικισμού Οινόη του δήμου Μάνδρας-Ειδυλλίας.
; Σε άλλους οικισμούς:
* Λεύκα Αμοργού, οικισμός της νήσου Αμοργός.
* Λεύκα Βοιωτίας, οικισμός της περιφερειακής ενότητας Βοιωτίας.
* Λεύκα Εύβοιας, οικισμός της νήσου Εύβοια. 
* Λεύκα Ευρυτανίας, οικισμός της περιφερειακής ενότητας Ευρυτανίας.
* Λεύκα Καρδίτσας, οικισμός της περιφερειακής ενότητας Καρδίτσας.
* Λεύκα Φθιώτιδας, οικισμός της περιφερειακής ενότητας Φθιώτιδας.
* Λεύκα Φωκίδας, οικισμός της περιφερειακής ενότητας Φωκίδας.
; Σε οικισμούς που καταργήθηκαν:
* Λεύκα Κορινθίας, πρώην οικισμός της περιφερειακής ενότητας Κορινθίας.
* Λεύκα Λέσβου, πρώην οικισμός της νήσου Λέσβος.
* Λεύκα Μεσσηνίας, πρώην οικισμός της περιφερειακής ενότητας Μεσσηνίας.

#### Κύπρος
* Λεύκα Λευκωσίας, οικισμός της επαρχίας Λευκωσίας.

## Άλλα τοπωνύμια
; Συνοικίες
* Λεύκα Πάτρας, συνοικία της Πάτρας.
* Λεύκα (Πειραιάς), συνοικία του Πειραιά.

## Δείτε επίσης

* Λεύκα Αιτωλοακαρνανίας (αποσαφήνιση)
* Αγριόλευκα Σερρών
* Λεύκη (αποσαφήνιση)
* Άνω Λεύκη (αποσαφήνιση)
* Νέα Λεύκη (αποσαφήνιση)
* Λεύκες (αποσαφήνιση)

Κατηγορία:Αποσαφηνίσεις ελληνικών τοπωνυμίων
Μάικ Λαζαρίδης

Ο **Μιχάλης'' ''(Μάικ)'' ''Λαζαρίδης** (*Mike Lazaridis*, γεννήθηκε ως Μιχαήλ Λαζαρίδης στην Κωνσταντινούπολη, στις 14 Μαρτίου 1961) είναι Καναδός επιχειρηματίας, ιδρυτής και αντιπρόεδρος της εταιρίας *[[Research In Motion]]* (RIM), που δημιούργησε και κατασκευάζει τα ασύρματα τηλέφωνα *Blackberry*. Είναι επίσης καγκελάριος του Πανεπιστημίου του Γουοτερλού (Univerity of Waterloo) και έχει τιμηθεί ως Αξιωματικός του Τάγματος του Καναδά (Order of Canada). Με εκτιμώμενη περιουσία στα 800 εκατομμύρια δολάρια, ο Μάικ Λαζαρίδης κατατάχτηκε από το περιοδικό *Forbes* το 2007 στην 17η θέση των πιο πλούσιων Καναδών και στη 651η θέση παγκοσμίως.

## Βιογραφία
Γεννήθηκε στην Κωνσταντινούπολη από Έλληνες γονείς ποντιακής καταγωγής. Το 1966 και σε ηλικία 5 ετών, η οικογένειά του μετακόμισε στο Γουίντσορ (Windsor) του Οντάριο στον Καναδά. Σε ηλικία 12 ετών, κέρδισε έναν τοπικό διαγωνισμό στην *Δημόσια Βιβλιοθήκη του Γουίντορ*, επειδή κατάφερε να διαβάσει κάθε διαθέσιμο επιστημονικό βιβλίο. Το 1979, γράφτηκε στο Πανεπιστήμιο του Γουοτερλού στο τμήμα ηλεκτρολόγων μηχανικών, με επιλογή στην επιστήμη των υπολογιστών. Το 1984, ο Μάικ Λαζαρίδης δέχτηκε αίτημα από την *General Motors* (GM) να αναπτύξει ένα ηλεκτρονικό σύστημα ελέγχου για τα δίκτυα οθόνης, και μετά το τέλος της έρευνάς του, η εταιρία τον ανταμείβει με συμβόλαιο 600.000 δολαρίων. Την ίδια χρονιά εγκαταλείπει τις σπουδές του, δυο μήνες πριν αποφοιτήσει. Με τα χρήματα που έλαβε από την εταιρία, μια μικρή κρατική ενίσχυση, το ποσό των 15.000 δολαρίων που δανείστηκε από τους γονείς του, τον επέτρεψαν μαζί με τον Μάικ Μπάρνστιϊν (Mike Barnstijn) και τον Ντάγλκας Φρέγκιν (Douglas Fregin) να ιδρύσει την εταιρία *Research In Motion*. Ένα από τα πρώτα επιτεύγματα της εταιρείας ήταν η ανάπτυξη της τεχνολογίας του γραμμωτού κώδικα (barcode) σε ταινία. Έπειτα η εταιρία, επανεπένδυσε τα κέρδη στην έρευνα της πάνω στην ασύρματη μετάδοση δεδομένων, οδηγώντας τελικά στην πρώτη παρουσίαση του πρώτου κινητού τηλεφώνου *BlackBerry* το 1999, και αργότερα την πιο γνωστή εκδοχή του το 2002. 

Μετά από μια επιτυχημένη πορεία της εταιρίας και την ανάληψη της θέση του διευθύνοντος συμβούλου της εταιρίας επί συναπτά έτη, τον Ιανουάριο του 2012, παραιτήθηκε από την θέση του και ανέλαβε χρέη αντιπροέδρου. Αυτό έγινε λόγω μιας σειράς κακών αποφάσεων, καθυστερήσεων προϊόντων, μείωσης κερδών, αύξησης ζημιών και μείωσης του μεριδίου αγοράς της εταιρείας.

Είναι παντρεμένος με την Οφηλία Λαζαρίδη και έχουν αποκτήσει δύο παιδιά.

## Παραπομπές



Κατηγορία:Καναδοί επιχειρηματίες
Κατηγορία:Καναδοί ευεργέτες
Κατηγορία:Καναδοί ελληνικής καταγωγής
Κατηγορία:Εταίροι της Βασιλικής Εταιρείας
Κατηγορία:Αξιωματικοί του Τάγματος του Καναδά
Φρίντριχ φον Ντουν

Ο **Φρίντριχ Καρλ φον Ντουν** (γερμ. *Friedrich Carl von Duhn*, 1851-1930) υπήρξε Γερμανός κλασικός αρχαιολόγος.

## Βιογραφία
Γεννήθηκε στις 17 Απριλίου 1851 στο Λίμπεκ. Η καταγωγή του ήταν από παλαιά οικογένεια ναυτικών και εμπόρων. Πατέρας του ήταν ο *Καρλ Αλεξάντερ φον Ντουν* (γερμ. *Carl Alexander von Duhn*, 1815–1904), δικαστής στο Hanseatisches Oberlandesgericht στο Αμβούργο. Μητέρα του ήταν η Άννα Μαργκαρέτα Χάινεκεν (γερμ. *Anna Margaretha Heineken*, 1821–1901) και παππούς του ο *Γιόχαν Χέρμανν φον Ντουν* (γερμ. *Johann Hermann von Duhn*, πέθανε το 1837), γερουσιαστής της Πόλης του Λίμπεκ. Ο νεαρός Φρίντριχ φον Ντουν έδειξε ιδιαίτερη κλίση στα γράμματα και στις κλασικές επιστήμες. Σπούδασε από το 1870 στο Πανεπιστήμιο της Βόννης και αποφοίτησε το 1874 με την διδακτορική εργασία *De Menelai itinere Aegyptio Odysseae carminis IV. episodio quaestiones criticae*. Περιηγήθηκε την Ιταλία, Σικελία και Ελλάδα. Διορίστηκε καθηγητής στο Πανεπιστήμιο του Γκέτινγκεν το 1879 και πήρε μετάθεση το 1880 στην Χαϊδελβέργη. Εκεί παρέμεινε μέχρι το τέλος της ζωής του. Αποσύρθηκε το 1920, αλλά συνέχισε τις μελέτες. 

Απεβίωσε στις 5 Φεβρουαρίου 1930 στην Χαϊδελβέργη.

## Παραπομπές


## Πηγές
* Otto Wilhelm von Vacano: Duhn, Friedrich von. In: Neue Deutsche Biographie (NDB). Band 4, Duncker & Humblot, Berlin 1959, S. 180.

## Εξωτερικοί σύνδεσμοι
* https://web.archive.org/web/20120608192913/http://www.dictionaryofarthistorians.org/duhnf.htm

Κατηγορία:Γερμανοί αρχαιολόγοι
Έρωτας

Λυδία και Τίμος. Η αντίληψη του τι είναι **έρωτας** διαφέρει ανάμεσα στους λαούς. Οι Ρωμαίοι πίστευαν ότι ο έρωτας ήταν ένα συναίσθημα άγριο ή απλό, χωρίς τίποτα το πνευματικό, και στρεφόταν γύρω από την εξωτερική ομορφιά της γυναίκας με τελικό σκοπό την ηδονή και την τεκνοποίηση. Συνήθως, στον έρωτα συμπεριλαμβανόταν και η εγκατάλειψη της ερωμένης. Με την έλευση του Χριστιανισμού, σε πολλούς θρύλους της Βόρειας Ευρώπης παρατηρείται ο λεγόμενος *[[Αυλικός έρωτας|ιπποτικός έρωτας]]*. Από αυτή την έννοια, μετά το τέλος του Μεσαίωνα προήλθε ο *ρομαντικός έρωτας*. Μια παρερμήνευση αυτού του έρωτα ήταν ο *[[πλατωνικός έρωτας]]*, η αγνή αγάπη που δεν αποσκοπεί στη σαρκική ηδονή,.

Η ημέρα του Αγίου Βαλεντίνου, στις 14 Φεβρουαρίου, έχει καθιερωθεί ως η ημέρα των ερωτευμένων. Στην ανατολική η ορθόδοξη εκκλησία είχε προταθεί ως ημέρα των ερωτευμένων να εορτάζεται η 3η Ιουλίου, ημέρα εορτής του Αγίου Υακίνθου από την Καισαρεία, καθώς δεν αναφέρεται στο ορθόδοξο συναξάρι ο άγιος Βαλεντίνος.

## Πηγές
* Σύγχρονος εγκυκλοπαίδεια Ελευθερουδάκη, τόμος 10, σελ. 887-888.
* Ημέρα του Αγίου Βαλεντίνου.

## Βικιλεξικό σύντομο
* 

Κατηγορία:Αγάπη
Κατηγορία:Συναισθήματα
Κατηγορία:Φιλοσοφία της αγάπης
Κατηγορία:Ψυχαναλυτική ορολογία
Ρένα Κρουαζιέ

Η **Ρένα Κρουαζιέ** είναι Ελληνίδα ζωγράφος που γεννήθηκε στην Κέρκυρα. 

Δεκατριών χρονών συμμετείχε με προσωπογραφίες της στο πνευματικό φυτώριο της Κέρκυρας "Ιόνιος Πνοή" και τρία χρόνια αργότερα παίρνει μέρος σε έκθεση στο τότε Φρουραρχείο της πόλης, πάντα με πορτρέτα.

Πετυχαίνει με υποτροφία στην Ανώτατη Σχολή Καλών Τεχνών και σπουδάζει γλυπτική 5 χρόνια με δάσκαλο τον Θανάση Άπαρτη. Παράλληλα σπουδάζει ζωγραφική και σκηνογραφία ένα χρόνο κοντά στον Γιάννη Τσαρούχη και δύο χρόνια κεραμική με δάσκαλο τον Γ. Γεωργίου. 

Αποφοιτά το 1971 και την επόμενη χρονιά έως το τέλος της εκπαιδευτικής της καριέρας προσλαμβάνεται ως καθηγήτρια στη Σχολή Μωραΐτη.

Είκοσι πέντε χρόνων "στήνει" το πρώτο της γλυπτό στην πάνω πλατεία της Κέρκυρας "Το Μνημείο της Ενώσεως", λίγο αργότερα την προτομή του Γεράσιμου Ζωχιού, ιδρυτή του Ν.Α.Τ., στο χωριό Άγιοι Δέκα και το 2010 την προτομή του Σπύρου Πλασκοβίτη στον "Κήπο του Λαού" στην Κέρκυρα. Το 1998 εκδίδεται το λεύκωμα "Πορτρέτα - Ρένας Κρουαζιέ" από τις εκδόσεις Απόστροφος στην Κέρκυρα. Το 2000 ο Κώστας Γεωργουσόπουλος παρουσιάζει στη Στοά του Βιβλίου στην Αθήνα το λεύκωμα ημερολόγιο "Το γέλιο της ζωής μας" από τις εκδόσεις Άγκυρα με τα πορτρέτα των μεγάλων μας κωμικών.

Έχει λάβει μέρος σε πανελλήνιες και σε πολλές ομαδικές και ατομικές εκθέσεις, στην Κέρκυρα και στην Αθήνα.

Πορτρέτα της υπάρχουν:

* Στην Κέρκυρα: 
** στην Εταιρεία Κερκυραϊκών Σπουδών
** στην Αναγνωστική Εταιρία
** στο τμήμα Ιστορίας του Ιονίου Πανεπιστήμιου (αίθουσα συνεδριάσεων)
** στην Ιόνιο Ακαδημία κλπ.
* Στην Αθήνα: 
** στο θεατρικό Μουσείο
** στο Πνευματικό Κέντρο Δήμου Αθηναίων
** στην πινακοθήκη του Δήμου Αθηναίων
** στο σύλλογο Ελλήνων Λογοτεχνών κλπ.
* Στο πατριαρχείο Κωνσταντινούπολης (πορτρέτο Πατριάρχη κκ. Βαρθολομαίου).

Έχουν γράψει για την Ρένα Κρουαζιέ οι:

* Μάρω Δούκα
* Κώστας Γεωργουσόπουλος
* Σπύρος Πλασκοβίτης 
* Ματθαίος Μουντές
* Νίκος Δήμου 
* Γιώργος Σισιλιάνος
* Μανόλης Κορρές
* Νάσος Μαρτίνος
* Βεατρίκη Σπηλιάδη 
* Ντόρα Ηλιοπούλου-Ρόγκαν 
* Κοσμάς Λιναρδάτος κλπ.

Έχει φιλοτεχνήσει μεταξύ άλλων πορτρέτα των: Οδυσσέα Ελύτη, Κατίνας Παξινού, Αλέξη Μινωτή, Μαρίας Κάλλας, Άγγελου Σικελιανού, Δημήτρη Μητρόπουλου, Κωνσταντίνου Καβάφη, Κάρολου Κουν, Διονυσίου Σολωμού, Γιάννη Τσαρούχη, Νίκου Καζαντζάκη, Γιάννη Ρίτσου, Κωστή Παλαμά, Γιώργου Σεφέρη, Κώστα Βάρναλη, Μάνου Χατζιδάκι, Κώστα Καρυωτάκη, Ντίνου Θεοτόκη, Αντώνη Σαμαράκη, Γιώργου Κάρτερ.

Κατηγορία:Έλληνες ζωγράφοι του 21ου αιώνα
Κατηγορία:Ελληνίδες ζωγράφοι
Παντελής Βροντάκης

Ο **Παντελής Βροντάκης** ήταν Έλληνας πανελληνιονίκης του στίβου, μέλος της εθνικής ομάδας στίβου, σε αγωνίσματα ρίψεων. Ήταν αθλητής της Παναχαϊκής πανελληνιονίκης στους εφήβους και άντρες. Το 1958 έφηβος ακόμη θεωρούνταν από τα μεγαλύτερα ανερχόμενα αστέρια των ρίψεων που αντιμετώπιζε πρόβλημα με το άγχος και το τρακ που τον κατέβαλλε σε μεγάλους αγώνες. 

Το 1956 είχε βολή στα 38,07, την 17η καλύτερη επίδοση στην δισκοβολία για την Ελλάδα. Στους Παναχαϊκούς αγώνες της χρονιάς ήταν 2ος στο τριπλούν με άλμα στα 11,61 μέτρα. Το 1956 στους σχολικούς αγώνες της Ε' εκπαιδευτικής περιφέρειας, σαν μαθητής της εμπορικής σχολής Πατρών ήταν 1ος στην ελεύθερη δισκοβολία.

Στο Πανελλήνιο πρωτάθλημα του 1957 ήταν 1ος πανελληνιονίκης στη δισκοβολία με επίδοση βολή στα 29.87 μέτρα. Στο σχολικό πρωτάθλημα της Ε' εκπαιδευτικής περιφέρειας για το 1957 ήταν 1ος στην ελεύθερη δισκοβολία σαν μαθητής της Εμπορικής σχολής Πατρών. 

Στο Πανελλήνιο πρωτάθλημα του 1958 ήταν 5ος στην δισκοβολία με βολή στα 38,29 μέτρα . Στο Πανελλήνιο πρωτάθλημα εφήβων του 1958 ήταν 3ος στην σφαιροβολία με βολή στα 12,07 και 1ος στην δισκοβολία με βολή στα 38,39 μέτρα. Στους Β' Αχαϊκούς αγώνες του 1958 ήταν 1ος στην δισκοβολία με επίδοση βολή στα 40,30 μέτρα. Με την εθνική εφήβων στην συνάντηση εφηβικών ομάδων Αιγύπτου-Ελλάδος στην Πάτρα ήταν 4ος στην δισκοβολία με βολή στα 37.87 μέτρα.

Στους Πελοποννησιακούς αγώνες του 1962 ήταν 3ος στην σφαίρα με βολή στα 12,13 μέτρα.

## Διακρίσεις
* Πανελλήνιο πρωτάθλημα
:Ελληνική δισκοβολία
::1ος : 1957

* Πανελλήνιο πρωτάθλημα εφήβων
: Σφαιροβολία
::3ος : 1958

:δισκοβολία
::1ος:1958

## Παραπομπές


Κατηγορία:Αθλητές στίβου της Παναχαϊκής
Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Πανελλήνιο πρωτάθλημα στίβου ανδρών 1958

Το **ΜΔ΄ [[Πανελλήνιο πρωτάθλημα στίβου ανδρών]] 1958** διεξήχθη από την Παρασκευή 18 ως την Κυριακή 20 Ιουλίου 1958 στο Εθνικό Στάδιο Δράμας, χωριστά από το αντίστοιχο Πανελλήνιο πρωτάθλημα στίβου γυναικών 1958. Τη διοργάνωση είχε αναλάβει ο Γ.Σ. Δόξα Δράμας, με την ευκαιρία του εορτασμού των 40 ετών από την ίδρυση της. Πρωταθλητής αναδείχθηκε και πάλι ο **[[Παναθηναϊκός (στίβος)|Παναθηναϊκός Α.Ο.]]** για τέταρτη συνεχόμενη χρονιά. 

## Χρονικό

Πέντε χρόνια μετά τη διεξαγωγή τους στην Αλεξανδρούπολη, το 1953, ο ΣΕΓΑΣ εμπιστεύτηκε τη διεξαγωγή των Πανελλήνιων Αγώνων Στίβου, σε μια άλλη επαρχιακή πόλη, τη Δράμα. Τη διοργάνωση ανέλαβε ο τοπικός Γυμναστικός Σύλλογος Δόξα Δράμας, που κατάφερε να την ολοκληρώσει με επιτυχία, έχοντας φροντίσει για τα καταλύματα και τους χώρους εστίασης των αθλητών, προπονητών και συνοδών καθώς και για την καλή κατάσταση του στίβου. Η μακεδονική πόλη υποδέχτηκε με φιλόξενη διάθεση τους αθλητές που έφτασαν από όλη τη χώρα, έχοντας σημαιοστολίσει τα δημόσια κτίρια και τα καταστήματα. Πολλές επιχειρήσεις, εφημερίδες, ιδρύματα και φίλαθλοι της πόλης και της Θεσσαλονίκης είχαν αθλοθετήσει ειδικά κύπελλα για τα περισσότερα αγωνίσματα. Στους αγώνες δεν σημειώθηκαν πανελλήνια ρεκόρ αλλά έγιναν δέκα νέα ρεκόρ αγώνων καθώς και ένα πανελλήνιο ρεκόρ συλλόγων στα 4Χ400.

Στους αγώνες μετείχαν 250 περίπου αθλητές από την Αθήνα και τη Νότια Ελλάδα, που έφτασαν με ειδικό αεροπλάνο και άλλοι 150 περίπου αππο συλλόγους της Βόρειας Ελλάδας, που πήγαν οδικά και σιδηροδρομικά. Τους αγώνες παρακολούθησε πλήθος φιλάθλων της πόλης και των κοντινών περιοχών που γέμισε το μικρό στάδιο. Στην τελετή έναρξης παρέστη ο μητροπολίτης της πόλης, ο υπουργός Βορείου Ελλάδος κ. Θεολογίτης και όλες οι τοπικές αρχές. Πρωταθλητής σύλλογος αναδείχθηκε για άλλη μια χρονιά ο **[[Παναθηναϊκός (στίβος)|Παναθηναϊκός Α.Ο.]]** Για πρώτη φορά διεξήχθη το αγώνισμα των 20χλμ βάδην, στη θέση των 10 χλμ, ενώ εκτός βαθμολογίας ήταν το πρωτάθλημα μαραθωνίου αν και διεξήχθη και αυτό στη Δράμα την 20η Ιουλίου, τελευταία ημέρα των αγώνων. Το πρωτάθλημα δεκάθλου έγινε στο Παναθηναϊκό Στάδιο τον Αύγουστο και ήταν επίσης εκτός βαθμολογίας, ενώ δεν αναφέρονται πρωταθλήματα πεντάθλου, ελληνικής δισκοβολίας και λιθοβολίας.

## Οι νικητές
 

## Βαθμολογία

Βαθμολογήθηκαν συνολικά 20 σύλλογοι.

## Πηγές

* "Μακεδονία", 18/7/1958.
* "Μακεδονία", 19/7/1958.
* "Μακεδονία", 20/7/1958.
* "Μακεδονία", 22/7/1958.
* "Αθλητική Ηχώ", 21/7/1958.
* Ηρακλής Αθανασόπουλος, "Μαραθώνιος & Μαραθώνας", Αθήνα 2010.

## Αναφορές
     



Ανδρων
Κατηγορία:Στίβος το 1958
Κατηγορία:Δράμα
Χάλκινο Τέθριππο (Ακρόπολη Αθηνών)

Το **Χάλκινο Τέθριππο** ήταν άγαλμα που είχε τοποθετηθεί στην Ακρόπολη, και χρηματοδοτήθηκε από το εν δέκατο των λύτρων που πλήρωσαν οι Βοιωτοί και οι Χαλκιδείς της Ευβοίας. Το μνημονεύουν ο Παυσανίας και ο Ηρόδοτος. Ίσως να έστεκε στον χώρο ανάμεσα στην Αθηνά Πρόμαχο και στα Προπύλαια. Από την επιγραφή ενός μέρους της βάσης που σώζεται, συμπεραίνουμε ότι το μήκος ή το πλάτος της βάσης ήταν 2,5 έως 3 μέτρα. 
## Πηγές
* 

Κατηγορία:Αρχαία ελληνικά αγάλματα
Κατηγορία:Ακρόπολη Αθηνών
Σαιντ Τζέιμς (Τζαμάικα)

Η **Ενορία του Σαιντ Τζέιμς** (αγγλικά: Parish of Saint James) είναι μια από τις δεκατέσσερις ενορίες της Τζαμάικα. Έχει έκταση 594,9 τ.χλμ. και πληθυσμό 178.000 κατοίκων (2001). Πρωτεύουσα είναι η Μοντέγκο Μπέυ.

## Γεωγραφία
Το Σαιντ Τζέιμς βρίσκεται βορειοδυτικά της Τζαμάικα. Στα βόρεια βρέχεται από την Καραϊβική Θάλασσα. Συνορεύει στα βορειοδυτικά με το Αννόβερο, στα νοτιοδυτικά με τη Γουεστμόρλαντ, στα νότια με την Αγία Ελίζαμπεθ και στα ανατολικά με την Τρελόνι. Έχει έκταση 594,9 τ.χλμ.. Είναι η δέκατη μεγαλύτερη ενορία της Τζαμάικα μετά την Αγία Άννα,  την Αγία Ελίζαμπεθ, την Κλαρεντόν, την Αγία Κατερίνα, την Τρελόνι, την Μάντσεστερ, την Πόρτλαντ, την Γουεστμόρλαντ, τον Άγιο Θωμά και την Αγία Μαρία. 

### Ποτάμια
Το κυριότερο ποτάμι του Σαιντ Τζέιμς είναι το Γκρέιτ Ρίβερ.

### Κόλποι
Το Σαιντ Τζέιμς διαθέτει αρκετούς κόλπους. Οι κυριότεροι είναι ο Μοντέγκο και ο Γκρέιτ Ρίβερ.

## Δημογραφία
Το Σαιντ Τζέιμς είχε πληθυσμό 178.000 κατοίκων (2001). Είναι σε πληθυσμό η πέμπτη μεγαλύτερη ενορία της Τζαμάικα μετά το Κίνγκστον, τον Άγιο Ιάκωβο, την Κλαρεντόν και την Αγία Κατερίνη.

### Πόλεις
* Αντελφί
* Γουάιλτσάρι
* Κάμπριτζ
* Μάουντ Κάρεϋ
* Μαρούν
* Μοντέγκο Μπέυ
* Σαιντ Μπρανς Μπουργκ
* Τζονς Χωλ

## Οικονομία
Η κύρια οικονομική δραστηριότητα είναι η δασοκομία. Στο Σαιντ Τζέιμς καλλιεργείται σε μεγάλη ποσότητα ζαχαροκάλαμο.

## Τουρισμός
Στο Σαιντ Τζέιμς υπάρχουν αρκετά ξενοδοχεία, όπως το Ντόκτορς Κέιβ Μπιτς Χοτέλ, το Γουίντχαμ Ρόουζ Χωλ, το Ριτζ Κάρλτον, το Χαφ Μουν και το Ιμπεροστράρ. 

## Σημαντικά πρόσωπα
Το Σαιντ Τζέιμς είναι η γενέτειρα των Τζίμι Κλιφ, Αμπντουλά ελ-Φαϊσάλ και Γιόχαν Μπλέικ. 

## Δείτε επίσης
* Ενορίες της Τζαμάικα

## Παραπομπές


## Εξωτερικοί σύνδεσμοι
*Πληροφορίες για το Σαιντ Τζέιμς, Τζαμάικα
* Ιστορία του Σαιντ Τζέιμς

Σαιντ Τζεϊμς
Μοντέγκο Μπέι

Η **Μοντέγκο Μπέι** (αγγλικά: Montego Bay) είναι πόλη της Τζαμάικα και πρωτεύουσα της Ενορίας του Αγίου Ιακώβου. Έχει πληθυσμό 96.488 κατοίκων (2001).

## Γεωγραφία
Η Μοντέγκο Μπέι βρίσκεται βορειοδυτικά της Τζαμάικα και βόρεια του Αγίου Ιακώβου. Βρίσκεται βορειοανατολικά της Κάθριν Χωλ, νοτιοδυτικά του Μάουντ Σαλέμ και ανατολικά του κόλπου Μοντέγκο Μπέι.

### Κλίμα

## Δημογραφία
Η Μοντέγκο Μπέι έχει σύμφωνα με την απογραφή του 2001 96.488 κατοίκους.

## Εικόνες

Αρχείο:MontegoBay.jpg|Άποψη
Αρχείο:Montego_Bay_from_Reading_Hill_(J_HAKEWILL)_1824.png|Η Μοντέγκο Μπέι το 1820
Αρχείο:Doctors-Cave-Beach.jpg|Η Ντόκτορς Κέιβ Μπιτς
Αρχείο:Rose_Hall_Golf_Club_-_Montego_Bay.jpg|Ή Ρόουζ Χόουλ Γκολφ Κλαμπ
Αρχείο:BayWest.JPG| Το εμπορικό κέντρο
Αρχείο:Westgate_fretwork.jpg|Η Westgate Plaza


## Δείτε επίσης
* Κατάλογος πόλεων της Τζαμάικα

## Παραπομπές


## Εξωτερικοί σύνδεσμοι

* Αερογραφία
* Panoramio - Φωτογραφίες

Μοντεγκο Μπει
Πικαρδία

Η **Πικαρδία** (, ) είναι ιστορική περιοχή της Βόρειας Γαλλίας και παλαιά επαρχία του βασιλείου πριν τη Γαλλική επανάσταση, όπως αποτελεί και τώρα μια από τις διοικητικές περιοχές της Γαλλίας. Βρέχεται προς δυτικά από τη Μάγχη, συνορεύει νοτιοδυτικά με τη Νορμανδία και ανατολικά με την Καμπανία. Αντιστοιχεί σήμερα με τους νομούς Σομ, Ουάζ, Αιν. Κυριότερες πόλεις της περιοχής είναι η Αμιένη, η Αμπεβίλ (Abbeville) και η Σαιν-Καντέν (Saint-Quentin).

## Γεωγραφία
Διαρρέεται από τον ποταμό Σομ, κύριο γεωγραφικό στοιχείο της πεδινής αυτής περιοχής. Η Πικαρδία ανήκει στη λεκάνη απορροής του Σομ και στο ανώτερο τμήμα της λεκάνης του Ουάζ, παραποτάμου του Σηκουάνα.

## Πηγές
* Εγκυκλοπαίδεια *Δομή*, τόμος 13ος

## Παραπομπές


## Εξωτερικοί σύνδεσμοι

*
Άγιος Ευθύμιος Μαδύτου

Ο **Άγιος Ευθύμιος Μαδύτου** είναι άγιος της Oρθόδοξης Eκκλησίας. Η μνήμη του γιορτάζεται στις 5 Μαΐου.

## Βιογραφία
Γεννήθηκε στους Επιβάτες της Θράκης στις αρχές του 10ου αιώνα και ήταν γόνος της βυζαντινής οικογενείας "Ρετσέλη" ενώ αδελφή του ήταν η Οσία Παρασκευή η Επιβατινή (τιμάται 14 Οκτωβρίου). Μετά τον θάνατο του πατέρα του ο Ευθύμιος οδηγήθηκε σε μονή της Κωνσταντινούπολης, όπου παρέμεινε επί τριάντα χρόνια διαπρέποντας στους πνευματικούς αγώνες. Κατόπιν εγκατέλειψε το μοναστήρι για να ασκητεύσει ως ερημίτης.

Χειροτονήθηκε σε μεγάλη ηλικία διάκονος από τον Επίσκοπο Περίνθου, και **Πρεσβύτερος** από άλλον Επίσκοπο. Τέλος αναδείχθηκε Επίσκοπος της πόλεως Μαδύτου του Ελλήσποντου, διακρινόμενος για την άσκηση της αρετής και την ποιμαντορική του ικανότητα. Πιστεύεται ότι κατά την διάρκεια της ζωής του επιτέλεσε πλήθος θαυμάτων και θεράπευε λεπρούς και κωφάλαλους.

Η φήμη της διορατικότητας του Αγίου Ευθυμίου έφθασε μέχρι τα ανάκτορα, κάνοντας τον αυτοκράτορα Βασίλειο Β΄, να μεταβεί από την Κωνσταντινούπολη μέχρι την  Μάδυτο για να ζητήσει την γνώμη του Αγίου. Εκεί ο Άγιος Ευθύμιος προέβλεψε την νίκη του Βασιλείου κατά του  Βάρδα Φωκά το 989 μ.Χ.

Κοιμήθηκε μεταξύ των ετών 989 - 996 μ.Χ. Κατά την κοίμησή του αναφέρεται ότι το σκήνωμά του ανέβλυσε μύρο και πολλοί ασθενείς θεραπεύθηκαν. Γι' αυτό και επωνομάσθηκε  Μυροβλήτης.

Περίπου 300 χρόνια μετά, ο Αθηνών Μελέτιος, ο οποίος προήδρευε τότε της Εκκλησίας Μαδύτου και Κοίλης, ζήτησε από τον Γεώργιο Κύπριο, μετέπειτα  Πατριάρχη Κωνσταντινουπόλεως, να γράψει εγκωμιαστικό λόγο για τον Άγιο Ευθύμιο, ο οποίος είναι ένα από τα κοσμήματα της Μεσοβυζαντινής Γραμματείας. 

Ακολουθία του Αγίου συνέθεσε ο Υμνογράφος της Μεγάλης του Χριστού Εκκλησίας μοναχός Γεράσιμος Μικραγιαννανίτης, η οποία δημοσιεύτησε στο Αρχείο Θρακικού και Λαογραφικού Θησαυρού το 1961. 

## Απολυτίκιον
Ἦχος δ΄, Ταχύ προκατάλαβε.

Ἐπιβατῶν τὸν γόνον καὶ Μαδύτου σε πρόεδρον, καὶ Ἱεράρχην κλεινὸν, ἡ χάρις ἀνέδειξε, ὡς τοῦ Χριστοῦ μιμητήν, Εὐθύμιε Ὅσιε` ὅθεν ἱερατεύσας, θεοφρόνως Κυρίῳ, ὤφθης τῆς εὐσεβείας, πρακτικὸς ὑποφήτης` καὶ νῦν Πάτερ ἱκέτευε, ὑπὲρ τῶν τιμώντων σε. 

## Βιβλιογραφία
* Θρησκευτική και Ηθική Εγκυκλοπαίδεια. τ. 5, σ. 1037. Εκδότης Αθ. Μαρτίνος, Αθήναι : 1962-1968.
* "Γεωργίου Κυπρίου Εγκώμιον εις τον Μέγαν Ευθύμιον Επίσκοπον Μαδύτων, εξ αιτήσεως γραφέν του Αθηνών ιερού Μελετίου Προεδρεύοντος τότε της Μαδύτου Εκκλησίας". ΡG 142

## Πηγές
* Άγιος Ευθύμιος ο Θαυματουργός Επίσκοπος Μαδύτου

Κατηγορία:Άγιοι της Ορθόδοξης Εκκλησίας
Κατηγορία:Επιβατιανοί
Κατηγορία:Μητροπολίτες Καλλιουπόλεως και Μαδύτου
Κλίμακες μέτρησης

Με βάση την κατηγοριοποίηση που έκανε ο ψυχολόγος Stanley Smith Stevens το 1946, η μέτρηση κατηγοριοποιείται σε τέσσερις κλίμακες, ονομαστική, τακτική, ισοδιαστημική και αναλογική, οι οποίες χαρακτηρίζονται από δυο ιδιότητες, τη διάταξη των μετρήσεων και την απόσταση μεταξύ τους.

## Ονομαστική κλίμακα
Μέτρηση ονομαστικής κλίμακας (nominal ή categorical scale) εμπλέκει δεδομένα που σχετίζονται με μεταβλητές των οποίων οι τιμές απεικονίζουν κατηγορίες που δεν διέπονται από την ιδιότητα της διάταξης ούτε από εκείνη της απόστασης, οπότε δεν μπορεί να γίνει κάποια σύγκριση, αριθμητική πράξη ή υπολογισμός στατιστικών μέτρων. Παραδείγματα τέτοιων μεταβλητών είναι το φύλο, το επάγγελμα, η οικογενειακή κατάσταση.

## Τακτική κλίμακα
Μέτρηση τακτικής κλίμακας (ordinal scale) εμπλέκει δεδομένα που σχετίζονται με μεταβλητές των οποίων οι τιμές απεικονίζουν κατηγορίες οι οποίες μπορούν να μπουν σε μία διάταξη-σειρά, από μία κατώτερη σε μία ανώτερη. Δεν υπάρχει η ιδιότητα της απόστασης οπότε δεν μπορούμε να υπολογίσουμε το βαθμό διαφοράς ή το σχετικό μέγεθος μεταξύ δύο κατηγοριών. Παραδείγματα τέτοιων μεταβλητών είναι το επίπεδο γνώσης κάποιου θέματος, το επίπεδο εκπαίδευσης, η θέση σε μία εταιρεία.

## Ισοδιαστημική/Αριθμητική κλίμακα
Η ισοδιαστημική κλίμακα (interval scale) αναφέρεται στη μέτρηση αριθμητικών δεδομένων, τα οποία ικανοποιούν την ιδιότητα της διάταξης αλλά και της απόστασης μεταξύ τους. Το 0, όμως, επιλέγεται αυθαίρετα, δεν δηλώνει δηλαδή την απουσία του μετρούμενου χαρακτηριστικού. Αποτέλεσμα είναι να μπορούμε να μελετήσουμε διαφορές όχι όμως και αναλογικές σχέσεις μεταξύ των τιμών των μεταβλητών. Χαρακτηριστικότερο παράδειγμα εδώ είναι η θερμοκρασία.

## Αναλογική κλίμακα
Η αναλογική κλίμακα (ratio scale) αναφέρεται στη μέτρηση αριθμητικών δεδομένων τα οποία ικανοποιούν τις ιδιότητες της διάταξης και της απόστασης και ταυτόχρονα έχουν και ορισμένο 0 που αντιπροσωπεύει την απουσία του χαρακτηριστικού που μελετάται. Έτσι, εδώ μπορούν να μελετηθούν και αναλογικές σχέσεις μεταξύ των μεταβλητών. Παραδείγματα είναι η ηλικία, το σωματικό βάρος, εμβαδό οικοπέδων, κλπ.

## Παραπομπές


## Πηγές
* Τσίμπος, Κλέων & Φώτης Γεωργιακώδης (1999), *Περιγραφική & Διερευνητική Στατιστική Ανάλυση Δεδομένων: Τόμος Α’ Μονοδιάστατη Ανάλυση*, Αθαν. Σταμούλης.
* Χάλκος, Γεώργιος Εμμ. (2000), *Στατιστική: Θεωρία, Εφαρμογές και Χρήση Στατιστικών Προγραμμάτων σε Η/Υ*, τυπωθήτω – Γιώργος Δαρδάνος.

Κατηγορία:Κλίμακες
Κατηγορία:Μέτρηση
Κατηγορία:Επιστημονική μέθοδος